Document ID: 32006R0694

UREDBA SVETA (ES) št. 694/2006
z dne 27. aprila 2006
o spremembah seznamov postopkov v primeru insolventnosti, likvidacijskih postopkov in upraviteljev v prilogah A, B in C k Uredbi (ES) št. 1346/2000 o postopkih v primeru insolventnosti
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1346/2000 z dne 29. maja 2000 o postopkih v primeru insolventnosti (1), in zlasti člena 45 Uredbe,
ob upoštevanju predloga Komisije,
ob upoštevanju pobude Slovaške republike (2),
ob upoštevanju naslednjega:
(1)
V prilogah k Uredbi (ES) št. 1346/2000 so našteti nazivi, ki se uporabljajo v nacionalni zakonodaji držav članic za postopke in upravitelje, za katere se uporablja navedena uredba. V njeni Prilogi A so našteti postopki v primeru insolventnosti iz člena 2(a). V njeni Prilogi B so našteti likvidacijski postopki iz člena 2(c), v Prilogi C pa so našteti upravitelji iz člena 2(b) navedene uredbe.
(2)
Priloge A, B in C k Uredbi (ES) št. 1346/2000 so bile najprej spremenjene z Aktom o pristopu iz leta 2003, zaradi vključitve postopkov v primeru insolventnosti, likvidacijskih postopkov in upraviteljev iz novih držav članic, in nato z Uredbo Sveta (ES) št. 603/2005 (3), zaradi sprememb prej navedenih prilog glede nekaterih držav članic.
(3)
Francoska republika je 29. novembra 2005 v skladu s členom 45 Uredbe (ES) št. 1346/2000 uradno obvestila Komisijo o spremembah seznamov iz prilog A in C k navedeni uredbi.
(4)
Slovaška republika je 6. marca 2006 v skladu s členom 45 Uredbe (ES) št. 1346/2000 uradno obvestila generalni sekretariat Sveta o spremembah seznamov iz prilog A, B in C k navedeni uredbi.
(5)
V skladu s členom 3 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske skupnosti, sta Združeno kraljestvo in Irska sporočila željo, da bi sodelovala pri sprejetju in uporabi te uredbe.
(6)
V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te uredbe, ki zato zanjo ni zavezujoča in se zanjo ne uporablja.
(7)
Uredbo (ES) št. 1346/2000 je treba zato ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 1346/2000 se spremeni, kakor sledi:
1.
Priloga A se nadomesti z besedilom iz Priloge I k tej uredbi;
2.
Priloga B se nadomesti z besedilom iz Priloge II k tej uredbi;
3.
Priloga C se nadomesti z besedilom iz Priloge III k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah v skladu s Pogodbo o ustanovitvi Evropske skupnosti.
V Luxembourgu, 27. aprila 2006

Labels: 11
4
18